रेलवे बोर्ड की बैठक का कर्मियों ने किया बहिष्कार
ग्वालियर| रेलवे पदाधिकारियों की यूनियन जेसीएम की बैठक मंगलवार को रेलवे बोर्ड के अधिकारियों के साथ दिल्ली में हुई। इसका सेफ्टी कैटेगरी के कर्मचारियों ने बहिष्कार किया। एनसीआरईएस के महामंत्री व एनएफआईआर के संयुक्त महामंत्री आरपी सिंह ने बताया कि जब तक रेलवे बोर्ड अपना आदेश वापस नहीं लेता तब तक कर्मचारी किसी भी बैठक में शामिल नहीं होंगे। एनसीआरईएस के झांसी मंडल के अध्यक्ष राम कुमार सिंह ने बताया कि जब तक हमारी मांग पूरी नहीं होती है तब तक इसका एनसीआर में भी विरोध करेंगे। कर्मचारियों को बताया जाएगा कि रेलवे किस तरह उनके अधिकारों का हनन कर रहा है। मीडिया प्रभारी ज्ञानेंद्र सिंह ने कहा, इस मामले को लेकर ग्वालियर में भी बैठक हुई जिसमें एसके सिंह, अरुण कुमार, राजेश त्रिपाठी ने आंदोलन की रूप रेखा तैयार की।
hin_Deva hin_Deva